Näen, et peamiselt on mured inimestel sarnased. Sama minulgi- kõrvetised, kibe-hapu vedelik kurgus ja valu söögitorus. Kui söön rasvasemat toitu või ka kerget toitu liiga kiiresti, järgneb söömisele rögane köhimine. Just selle viimase osas olen pöördunud abi saamiseks arstile. Endoskoopia ja ka muud  uuringud kinnitasid, et põhimõtteliselt on kõik korras, ei midagi kirurgilist. Viisakalt öeldi, et köhimine ei saa olla seotud maoga. Kuidas Teie seda kommenteerite? Perearst soovitas süüa kergemaid toite, mis ka aitas ja köhimine peale söömist ei olnud nagu aamen kirikus (kui nii võib öelda). Kõrvetised aga jäid. Mind häirib, et kõrvetised tekivad muu hulgas kindlasti ka siis, kui joon palju vett. Kas see on võimalik?  Siin küsimusi- vastuseid lugedes veendusin, et peaksin uuesti arstile pöörduma. Enne aga  tahaksin Teie arvamust- kas olukord võib olla seotud reflukshaigusega: ärkan öösel ehmatades raskendatud hingamisega ning torkiva valuga kurgus, millest ülesaamine on vaevaline. Torge (justkui kalaluu kurgus) tekitab lämbumistunde ning ajab köhima iiveldamiseni. Aitab järjepidev neelatamine, või vedeliku tarbimine.